ประกาศกรมสรรพสามิตประกาศกรมสรรพสามิตเรื่อง หลักเกณฑ์ เงื่อนไขและคุณลักษณะของรถยนต์นั่งหรือรถยนต์โดยสารที่มีที่นั่งไม่เกิน ๑๐ คนประเภทใช้เชื้อเพลิงทดแทนที่ได้รับการลดอัตราภาษีสรรพสามิต[๑] อาศัยอำนาจตามความใน(๓) ของประเภทที่ ๐๕.๐๑ และ ๐๕.๐๒ รถยนต์นั่งหรือรถยนต์โดยสารที่มีที่นั่งไม่เกิน๑๐ คน ในบัญชีท้ายประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่๒๗) ลงวันที่ ๓๐ ธันวาคม พ.ศ. ๒๕๓๔ ซึ่งแก้ไขเพิ่มเติมโดยประกาศกระทรวงการคลัง เรื่องลดอัตราและยกเว้นภาษีสรรพสามิต (ฉบับที่ ๑๐๙) ลงวันที่ ๒๔ เมษายน พ.ศ. ๒๕๕๖ อธิบดีกรมสรรพสามิตจึงออกประกาศไว้ ดังต่อไปนี้ข้อ๑ ให้ยกเลิกประกาศกรมสรรพสามิตเรื่อง หลักเกณฑ์ เงื่อนไขและคุณลักษณะของรถยนต์นั่งหรือรถยนต์โดยสารที่มีที่นั่งไม่เกิน ๑๐ คนประเภทใช้เชื้อเพลิงทดแทนที่ได้รับการลดอัตราภาษีสรรพสามิต ลงวันที่ ๒๓ ธันวาคม พ.ศ.๒๕๕๘ข้อ๒ รถยนต์นั่งหรือรถยนต์โดยสารที่มีที่นั่งไม่เกิน๑๐ คน ประเภทใช้เชื้อเพลิงทดแทนที่มีความจุของกระบอกสูบไม่เกิน ๓,๐๐๐ลูกบาศก์เซนติเมตร ใน (๓.๑.๑) (๓.๑.๓)และ (๓.๒.๑) (๓.๒.๓) ของประเภทที่ ๐๕.๐๑ และ ๐๕.๐๒ในบัญชีท้ายประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่๒๗) ลงวันที่ ๓๐ ธันวาคม พ.ศ. ๒๕๓๔ ซึ่งแก้ไขเพิ่มเติมโดยประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่๑๐๙) ลงวันที่ ๒๔ เมษายน พ.ศ. ๒๕๕๖ ที่ได้รับการลดอัตราภาษีสรรพสามิตต้องมีคุณลักษณะ และเป็นไปตามหลักเกณฑ์ เงื่อนไขดังนี้๒.๑รถยนต์ที่ใช้เชื้อเพลิงประเภทเอทานอลไม่น้อยกว่าร้อยละ ๘๕เป็นส่วนผสมกับน้ำมันเชื้อเพลิงได้ หมายถึง รถยนต์ดังต่อไปนี้๒.๑.๑เป็นรถยนต์ที่บริษัทผู้ผลิตรถยนต์รุ่นนั้น ๆออกแบบที่ผลิตให้มีความยืดหยุ่นในการใช้เชื้อเพลิงประเภทเอทานอลและต้องสามารถปรับเปลี่ยนการทำงานของเครื่องยนต์ให้เหมาะสมกับเชื้อเพลิงที่มีส่วนผสมของเอทานอลแตกต่างกันได้โดยอัตโนมัติ๒.๑.๒เป็นรถยนต์ที่บริษัทผู้ผลิตจะต้องมีเอกสารรับประกันว่ารถยนต์รุ่นดังกล่าวเป็นรถยนต์ที่สามารถใช้น้ำมันเบนซินที่มีคุณลักษณะและคุณภาพตามที่กรมธุรกิจพลังงานประกาศกำหนดได้ทุกประเภททั้งที่มีและไม่มีส่วนผสมของเอทานอล๒.๑.๓เป็นรถยนต์ที่ได้รับการรับรองมาตรฐานด้านมลพิษจากสำนักงานมาตรฐานผลิตภัณฑ์อุตสาหกรรมไม่ต่ำกว่าระดับมอก. ๒๕๔๐ - ๒๕๕๔ และต้องผ่านการทดสอบตามมาตรฐานที่ได้รับการรับรองดังกล่าวจากห้องปฏิบัติการที่ได้รับการรับรองจากสำนักงานมาตรฐานผลิตภัณฑ์อุตสาหกรรมโดยใช้น้ำมันเชื้อเพลิงทุกประเภทตามที่กรมธุรกิจพลังงานประกาศกำหนดตามข้อ๒.๑.๒ โดยต้องไม่มีการปรับแต่งเครื่องยนต์เมื่อเปลี่ยนแปลงประเภทเชื้อเพลิง ทั้งนี้ต้องแสดงอัตราการใช้น้ำมันเชื้อเพลิงแต่ละประเภทที่คำนวณจากผลการทดสอบข้างต้นตามหลักเกณฑ์ที่ระบุไว้ในข้อกำหนดทางเทคนิคUN Reg.101 Rev.2หรือระดับที่สูงกว่าในคู่มือ ประจำรถยนต์รวมทั้งเปิดเผยให้สาธารณชนทราบเป็นการทั่วไป๒.๑.๔รถยนต์ตามข้อ ๒.๑.๑ ๒.๑.๒ และ ๒.๑.๓ ที่ติดตั้งถังบรรจุเชื้อเพลิงในห้องเครื่องยนต์ห้องโดยสารหรือห้องเก็บสัมภาระจะต้องผ่านมาตรฐานด้านความปลอดภัยในการป้องกันผู้โดยสารกรณีที่เกิดอุบัติเหตุจากการชนด้านหน้าของตัวรถตามมาตรฐาน UN Reg.94 Rev.0 หรือระดับที่สูงกว่าและการชนด้านข้างของตัวรถตามมาตรฐาน UN Reg.95 Rev.0หรือระดับที่สูงกว่า๒.๒รถยนต์ที่ใช้เชื้อเพลิงประเภทก๊าซธรรมชาติ ต้องมีลักษณะดังต่อไปนี้๒.๒.๑มีการออกแบบที่ผลิตให้เป็นรถยนต์ประเภทใช้เชื้อเพลิงประเภทก๊าซธรรมชาติโดยโรงอุตสาหกรรมที่ผลิตรถยนต์รุ่นนั้นๆ โดยตรง๒.๒.๒มีการรับประกันจากผู้ผลิตว่าสามารถใช้เชื้อเพลิงประเภทก๊าซธรรมชาติได้๒.๒.๓มีที่เติมเชื้อเพลิงประเภทก๊าซธรรมชาติซึ่งมีลักษณะเดียวกับที่เติมน้ำมันเชื้อเพลิงตามปกติและมิได้อยู่ใต้กระโปรงหน้าหรือกระโปรงหลังของรถยนต์๒.๒.๔ ต้องเป็นไปตามมาตรฐานมลพิษ ตามข้อกำหนดทางเทคนิค UN 83 - 05 หรือระดับที่สูงกว่า หรือเป็นรถยนต์ที่ได้รับการรับรองมาตรฐานด้านมลพิษจากสำนักงานมาตรฐานผลิตภัณฑ์อุตสาหกรรมไม่ต่ำกว่าระดับมอก. ๒๕๔๐ - ๒๕๕๔๒.๒.๕ มีถังบรรจุเชื้อเพลิงประเภทก๊าซธรรมชาติที่ติดตั้งอยู่ในตัวรถอย่างมิดชิดและแยกออกจากส่วนที่เก็บสัมภาระอย่างชัดเจน๒.๓ผู้มีหน้าที่เสียภาษีจะต้องยื่นเอกสารแสดงปริมาณการปล่อยก๊าซคาร์บอนไดออกไซด์ (CO2) เพื่อใช้ในการกำหนดอัตราภาษีที่จะต้องเสียดังนี้๒.๓.๑กรณีผลิตในราชอาณาจักร ให้ผู้มีหน้าที่เสียภาษียื่นป้ายที่ระบุข้อมูลรถยนต์ ตามมาตรฐานสากล(ECO Sticker) และใบแจ้งอัตราการปล่อยก๊าซคาร์บอนไดออกไซด์(CO2) และอัตราการใช้พลังงานต่อเจ้าพนักงานสรรพสามิต ณ สำนักงานสรรพสามิตพื้นที่ที่โรงอุตสาหกรรมตั้งอยู่ก่อนนำรถยนต์ออกจากโรงอุตสาหกรรมหากอยู่ในระหว่างการยื่นขอเอกสารดังกล่าวให้ยื่นเอกสารที่ระบุข้อมูลรถยนต์ตามมาตรฐานสากลเบื้องต้น (ECO Sticker เบื้องต้น) แทน หลังจากนั้นให้ยื่นป้ายที่ระบุข้อมูลรถยนต์ตามมาตรฐานสากล(ECO Sticker) และใบแจ้งอัตราการปล่อยก๊าซคาร์บอนไดออกไซด์ (CO2)และอัตราการใช้พลังงาน ต่อเจ้าพนักงานสรรพสามิต ณ สำนักงานสรรพสามิตพื้นที่ที่โรงอุตสาหกรรมตั้งอยู่ภายในระยะเวลา๔๕ วัน นับแต่วันที่นำรถยนต์ออกจากโรงอุตสาหกรรม๒.๓.๒กรณีผลิตในเขตปลอดอากรคลังสินค้าทัณฑ์บนประเภทโรงผลิตสินค้าตามกฎหมายว่าด้วยศุลกากรหรือเขตประกอบการเสรีให้ผู้มีหน้าที่เสียภาษียื่นป้ายที่ระบุข้อมูลรถยนต์ตามมาตรฐานสากล (ECO Sticker) และใบแจ้งอัตราการปล่อยก๊าซคาร์บอนไดออกไซด์ (CO2) และอัตราการใช้พลังงานต่อเจ้าหน้าที่ศุลกากร ณสำนักงานศุลกากรที่มีการตรวจปล่อยตั้งอยู่และชำระภาษีก่อนการตรวจปล่อยพ้นจากอารักขาศุลกากรหากอยู่ในระหว่างการยื่นขอเอกสารดังกล่าว ให้ยื่นเอกสารที่ระบุข้อมูลรถยนต์ตามมาตรฐานสากลเบื้องต้น(ECO Sticker เบื้องต้น) แทน หลังจากนั้นให้ยื่นป้ายที่ระบุข้อมูลรถยนต์ตามมาตรฐานสากล (ECO Sticker) และใบแจ้งอัตราการปล่อยก๊าซคาร์บอนไดออกไซด์(CO2)และอัตราการใช้พลังงาน ต่อเจ้าหน้าที่ศุลกากร ณสำนักงานศุลกากรที่มีการตรวจปล่อยตั้งอยู่ ภายในระยะเวลา ๔๕วันนับแต่วันที่ตรวจปล่อยพ้นจากอารักขาศุลกากร๒.๓.๓ กรณีรถยนต์ใหม่สำเร็จรูปที่นำเข้าจากต่างประเทศให้ผู้มีหน้าที่เสียภาษี ยื่นป้ายที่ระบุข้อมูลรถยนต์ตามมาตรฐานสากล (ECO Sticker) และใบแจ้งอัตราการปล่อยก๊าซคาร์บอนไดออกไซด์ (CO2)และอัตราการใช้พลังงานต่อเจ้าหน้าที่ศุลกากร ณ สำนักงานศุลกากรที่มีการตรวจปล่อยตั้งอยู่และชำระภาษีก่อนการตรวจปล่อยพ้นจากอารักขาศุลกากร หากอยู่ในระหว่างการยื่นขอเอกสารดังกล่าวให้ยื่นเอกสารที่ระบุข้อมูลรถยนต์ตามมาตรฐานสากลเบื้องต้น (ECO Sticker เบื้องต้น) แทนหลังจากนั้นให้ยื่นป้าย ที่ระบุข้อมูลรถยนต์ตามมาตรฐานสากล (ECO Sticker)และใบแจ้งอัตราการปล่อยก๊าซคาร์บอนไดออกไซด์ (CO2) และอัตราการใช้พลังงานต่อเจ้าหน้าที่ศุลกากร ณ สำนักงานศุลกากรที่มีการตรวจปล่อยตั้งอยู่ ภายในระยะเวลา๔๕ วันนับแต่วันที่ตรวจปล่อยพ้นจากอารักขาศุลกากรกรณีเป็นรถยนต์ที่มียี่ห้อรุ่น แบบ และ Model Code เดียวกันกับรถยนต์ที่เคยได้รับการตรวจวัดปริมาณการปล่อยก๊าซคาร์บอนไดออกไซด์(CO2) ที่ระบุในเว็บไซต์ ให้ผู้มีหน้าที่เสียภาษีแสดงปริมาณการปล่อยก๊าซคาร์บอนไดออกไซด์ (CO2)ของรถยนต์ที่เคยได้รับการตรวจวัดตามที่ระบุไว้ดังกล่าว เพื่อใช้ในการกำหนดอัตราภาษีก็ได้หากไม่มีเอกสารตามวรรคหนึ่งและไม่ใช่กรณีตามวรรคสอง ผู้มีหน้าที่เสียภาษีจะยื่นหนังสือรับรองหรือเอกสารแสดงปริมาณการปล่อยก๊าซคาร์บอนไดออกไซด์ (CO2) จากผู้ผลิตของประเทศที่เป็นแหล่งกำเนิด ผลิต หรือประกอบที่สำนักงานมาตรฐานผลิตภัณฑ์อุตสาหกรรมหรือหน่วยงานที่สำนักงานมาตรฐานผลิตภัณฑ์อุตสาหกรรมมอบหมายรับรองเพื่อใช้ในการกำหนดอัตราภาษีก็ได้หากไม่มีเอกสารตามวรรคหนึ่ง และไม่ใช่กรณีตามวรรคสอง และวรรคสามหรือผู้มีหน้าที่เสียภาษีไม่ประสงค์จะยื่นเอกสารตามวรรคหนึ่ง วรรคสอง หรือวรรคสามให้ยื่นเอกสารที่แสดงปริมาณการปล่อยก๊าซคาร์บอนไดออกไซด์ (CO2) ที่วัดได้ตามหลักเกณฑ์ที่ระบุในข้อกำหนด UN Reg.101 Rev.2 หรือระดับที่สูงกว่าโดยอ้างอิงแหล่งข้อมูลอย่างใดอย่างหนึ่ง ดังต่อไปนี้(๑)คู่มือผู้ใช้รถยนต์ของรถยนต์รุ่นนั้น ๆ จากผู้ผลิต(๒)ข้อมูลจากเว็บไซต์ของผู้ผลิตหรือสถาบันทดสอบยานยนต์ที่ได้รับการรับรองจากหน่วยรับรอง(ECE 101 Type Approval Authority)(๓)หนังสือรับรองจากผู้ผลิตพร้อมกับชำระค่าภาษีและวางประกันเพิ่มเติมจนเต็มจำนวนตามอัตราภาษีที่กำหนดในพิกัดอัตราภาษีสรรพสามิตท้ายพระราชบัญญัติพิกัดอัตราภาษีสรรพสามิตพ.ศ. ๒๕๒๗ เพื่อนำรถยนต์ไปตรวจวัดปริมาณการปล่อยก๊าซคาร์บอนไดออกไซด์ (CO2) เมื่อได้รับป้ายที่ระบุข้อมูลรถยนต์ตามมาตรฐานสากล (ECO Sticker) และใบแจ้งอัตราการปล่อยก๊าซคาร์บอนไดออกไซด์(CO2) และอัตราการใช้พลังงานแล้วให้ยื่นเอกสารดังกล่าวเพื่อพิจารณากำหนดอัตราภาษี และดำเนินการผลักเงินประกันหรือขอคืนหลักประกันต่อเจ้าหน้าที่ศุลกากรณ สำนักงานศุลกากรที่มีการตรวจปล่อยตั้งอยู่ภายในระยะเวลา ๑๒๐ วันนับแต่วันที่ตรวจปล่อยพ้นจากอารักขาศุลกากร๒.๓.๔รถยนต์ใช้แล้วที่นำเข้าจากต่างประเทศ ให้ผู้มีหน้าที่เสียภาษีแสดงปริมาณการปล่อยก๊าซคาร์บอนไดออกไซด์ (CO2)ตามที่ปรากฏในคู่มือผู้ใช้รถยนต์ของรถยนต์รุ่นนั้น ๆ จากผู้ผลิต หรือจากเว็บไซต์ของผู้ผลิต หรือหนังสือรับรองจากผู้ผลิตพร้อมกับชำระค่าภาษีและวางประกันเพิ่มเติมจนเต็มจำนวนตามอัตราภาษีที่กำหนดในพิกัดอัตราภาษีสรรพสามิตท้ายพระราชบัญญัติพิกัดอัตราภาษีสรรพสามิตพ.ศ. ๒๕๒๗ เพื่อนำรถยนต์ไปตรวจวัดปริมาณการปล่อยก๊าซคาร์บอนไดออกไซด์(CO2)โดยผู้ตรวจสอบผลิตภัณฑ์อุตสาหกรรม ที่ได้รับการแต่งตั้งตามมาตรา ๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ และที่แก้ไขเพิ่มเติมและให้ยื่นเอกสารการรับรองผลการทดสอบดังกล่าวเพื่อพิจารณากำหนดอัตราภาษีและดำเนินการผลักเงินประกันหรือขอคืนหลักประกันต่อเจ้าหน้าที่ศุลกากร ณสำนักงานศุลกากรที่มีการตรวจปล่อยตั้งอยู่ภายในระยะเวลา ๑๒๐วันนับแต่วันที่ตรวจปล่อยพ้นจากอารักขาศุลกากร๒.๓.๕กรณีผู้มีหน้าที่เสียภาษีตามมาตรา ๑๑ หรือมาตรา ๑๒ แห่งพระราชบัญญัติภาษีสรรพสามิตพ.ศ. ๒๕๒๗ให้ยื่นเอกสารการรับรองผลการทดสอบจากผู้ตรวจสอบผลิตภัณฑ์อุตสาหกรรมที่ได้รับการแต่งตั้งตามมาตรา๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ และที่แก้ไขเพิ่มเติมต่อเจ้าพนักงานสรรพสามิต ณ สำนักงานสรรพสามิตพื้นที่ที่ผู้มีหน้าที่เสียภาษีอยู่ในเขตท้องที่นั้นพร้อมกับการยื่นแบบรายการภาษีและชำระภาษีภายใน๓๐ วันนับแต่วันที่ความรับผิดในอันจะต้องเสียภาษีเกิดขึ้นข้อ๓ ประกาศนี้ให้ใช้บังคับตั้งแต่วันออกประกาศเป็นต้นไปประกาศ ณ วันที่ ๒๑เมษายน พ.ศ. ๒๕๕๙สมชาย พูลสวัสดิ์อธิบดีกรมสรรพสามิตปริยานุช/จัดทำ๒๗ มิถุนายน๒๕๕๙ปุณิกา/ตรวจ๒๗ มิถุนายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๔๐ ง/หน้า ๔๕/๒๒ มิถุนายน ๒๕๕๙